Odense Adresse-Contoirs Efterretninger, 1848-06-15
J de sidstankomne Hamborger Blade berettes: Hannoveranerne, Mecklenborgerne og Brunsvigerne vare den 7 de, igjen rykkede ind i deres Qvarterer i og ved Flensborg, hvor ogsaa de kommanderende Generaler indtraf om Eftermiddagen. Blandt de hannoveranske Saarede (10 Officerer) nævnes Oberst Mar schalk og Major Kuckurk; 10 danske Fanger siges at være bragte igjennem Flensborg. Fra Flensborg berettes, at den brave Lieutenant Løvenskjold der er død af sine Saar den 11 ds. Beretningerne om Fægtningen ved Hoptrup eller Mastrup den 7 ds. ere temmelig modsigende, dog stemme de overeens i, at det var det Tannske Frikorps, der udførte Angrebet paa det Juelske Korpses Avantgarde; Frikorpset, der havde udspredt det Rygte, at det vilde foretage en Expedition vestpaa, befordredes paa reqvirerede Bøndervogne fra Bau til Uck men fortsatte derfra Kjørselen nordpaa; Kampen var heftig, især gjorde de danske Husarer tapper Modstand; de danske Troppers Antal angives til henved 900 Mand Jnfanteri, Kavalleri og Artilleri, Frikorpset, der skal have været meget svagere, siges kun at have havt 4 Døde og 20 til 25 Saarede, deriblandt den baierske Kapt. Corneli, Korpset vendte samme Dags Aften tilbage til Uck, nogle saarede Danske og en frivillig Normand bragtes til Flensborg. Om Slaget den 5te meddeles endnu mange pralende Beretninger, dog kan Man ikke skjule Tydskernes betydelige Tab, der nu selv i "Rendsb. Tagebl." angives til 350 Døde og Saarede, hvoraf 90alene komme paa det til Brigaden Bonin hørende 31te preussiske Jnfanteriregiment; de svenske Frivillige have udmærket sig ved rasende Dristighed, de skjød først naar de vare komne i Tydskernes umiddelbare Nærhed og brugte tilsidst Kolben. Jfølge et Udtog af General Halketts Rapport i Hann. Zeit." havde Wrangel bestemt, at Angrebet den 5te skulde skee i 3 Kolonner, tvende preussiske (anførte af Generalerne Møllendorf og Bonin) og en, dannet af Forbundstropper under Halkett; medens den første bevægede sig fra Bau paa Apenradeveien, skulde den anden over Ulderup og Satrup og den tredie fra Gravensteen over Atbøl og Nybel trænge frem mod Sønderborg; Positionen ved Nybel var af de Danske kun besat med 1 Bataillon og 2 Kanoner; den indtoges af Halkett; ved Dyppel forenedes de fjendtlige Kolonner, men modtoges med en saa heftig Jld, at Wrangel (der opholdt sig ved Bonins Kolonne, maatte opgive Forsøget at rykke længere frem og trække Armeen tilbage til Satrup og Nybel Mølle. i denne Position tilbragtes en meget urolig Nat paa Grund af en blind Allarm; den 7de skulde Tropperne vende tilbage til Kantonnementerne ved Flensborg og Bau(General Halkett paastaaer altsaa, at Planen har været at afskjære de danske Tropper i Sundeved, men maa indrømme, at den er fuldkommen mislykket); Tabet har desværre ikke været ubetydeligt. "Schlesw.-Holst. Zeit." haaber at see den Efterretning bekræftet, at de schleswig holsteinske Tropper, der skammede sig over deres Uvirksomhed, ved Deputationer havde anmodet General Wrangel om at føres mod Fjenden. Generalen synes ikke at have Tillid til dem. En Skrivelse fra Main i Hamborger Corr." vil af god Kilde have den Efterretning fra London, at der er indledt Præliminairer til en Vaabenstilstand, der skulde følges af Fredsunderhandlinger; Vaabenstilstandens Vilkaar skulde være: "Saavel Slesvigs som Holsteens Rømning af alle Tropper, danske, Forbunds- og selv saakaldte slesvigholsteenske Tropper; Oprettelsen af en ny provisorisk Regjering i Hs. Maj. Kongen af Danmarks Navn og efter hans Sanktion saalænge Underhandlingerne vare: Oprettelsen af en Milits til Ordenens Opretholdelse medens Tropperne ere borte, Udleveringen af samtlige Skibe paa begge Sider, Erstatning for alle Kontributioner, alle Fangers Udvexling. Som af det engelske Kabinet eventuel foreslaaede Fredsbetingelser nævnes Slesvigs Deling efter Nationaliteterne, Forbundets Overhøihed over den med Holsteen forbundne sydlige Deel, Personalunion &c. J Frankfurt havde Man (før Beselers Ankomst) været tilbøielig til at gaae ind paa Sagen, men ikke i Kjøbenhavn (det troe vi nok). (Fædrelandet" troer at kunne forsikkre, at, hvis disse Betingelser virkelig ere blevne foreslaaede af den engelske Regjering, saa har den danske Regjerings Samtykke dertil i alt Fald ikke været indhentet, eller denne derom været vidende.) Rigsdagen i Frankfurt har i Mødet d. 9de næsten eenstemmig antaget Riessers Andragende: Den tydske Nationalforsamling erklærer, at den slesvigske Sag, som et Anliggende for den tydske Nation, hører til dens Virkekreds og forlanger, at der træffes energiske Forholdsregler til at ende Krigen, men at der ved Fredsslutningen med Danmark værnes om Hertugdommernes Ret og Tydskland Ære." Andragendet at Fredslutninger med Danmark skulde være underkastede Nationalforsamlingens Sanktion, forkastedes med 275 mod 200 Stemmer. - Den 7de, befandt sig i Hannover to Afsendinge fra Forbundsdagen, for at gjøre sig bekjendt med Krigs Anliggenderne; fra Hannover afgik de til Holsteen. Fra Hannover skulle tvende Batailloner Jnfanteri, et Batteri og et Dragonregiment afgaae til Krigsskuepladsen, i Slesvig. - J Hamborg har den 9de været alvorlige Excesser.